Gailis (upė)
Gailis (vok. Gail, slovėn. Zilja) – upė pietų Austrijoje, Tirolio ir Karintijos žemėse; Dravos dešinysis intakas. Prasideda Rytų Tirolyje, Alpėse, netoli Italijos pasienio. Teka į rytus tarpukalnių slėniu (Gailtaliu). Žemupyje sudaro meandras. Įteka į Dravą Filacho apylinkėse. Didžiausi intakai – Gioseringas, Gailicas. Vidutinis upės debitas 45,08 m³/s, poplūdžių metu pakyla iki 398 m³/s, o didžiausias užfiksuotas – 850 m³/s (1966 m.). Prie Gailio įsikūrę miesteliai: Kiočach Mautenas, Delachas, Hermagoras-Preseger Zi, Forderbergas.